કામના મહેનતાણાની રકમ માટે છેલ્લા 4 વર્ષથી લડી રહેલા ખેરાલુના પ્રભુદાસ સોમદાસ રાઠોડ (45)એ બુધવારે આત્મ વિલોપનની ચીમકી ઉચ્ચારેલી હોઇ જિલ્લા કલેક્ટર કચેરી સહિતના સ્થળે સવારે 6 વાગ્યાથી પોલીસ, ફાયરબ્રિગેડ, તબીબો સહિતની ટીમો ખડેપગે તૈનાત હતી. બપોરે 3-30 વાગે રાજમહેલ સંકુલમાં કેન્ટીનની સામે પાણીની પરબ નજીક સફેદ રંગની સેન્ટ્રોકાર (જેજે 22એ 535) એકાએક આવીને ઉભી રહેતાં ચેતી ગયેલી પોલીસે કાર તરફ દોટ મૂકી હતી.